Jurbarko rajono savivaldybės viešoji biblioteka

**Jurbarko rajono savivaldybės viešoji biblioteka** – biudžetinė įstaiga, viešųjų bibliotekų sistema, veikianti Jurbarko rajono savivaldybėje. Ją sudaro centrinė biblioteka, įsikūrusi Jurbarke. Bibliotekų paslaugomis naudojosi apie 6800 skaitytojų (2018 m. duomenimis). Bibliotekoje yra skaitytojų aptarnavimo, vaikų literatūros, fondų organizavimo ir ūkio skyriai.

Biblioteka  dalį paslaugų teikia virtualioje erdvėje: dokumentų paieška elektroniniame kataloge, leidinių užsakymas ir rezervavimas, leidinio išduoties termino pratęsimas, įdiegta nuotolinių užklausų paslauga „Klausk bibliotekininko“ (5 užklausos). Veikia savitarnos įrenginys leidinių grąžinimui.

## Istorija

Viešoji biblioteka Jurbarke atidaryta 1937 m. Pirmuoju jos vedėju buvo Viktoras Kamantauskas. Nuo 1944 m. biblioteka pradėjo gauti privalomąjį naujos literatūros egzempliorių. Patalpų ji negavo – jai buvo išnuomotas privatus butas, du kambariai, viename – skaitykla, kitame – knygų fondas. Kur biblioteka buvo iki 1960 m., neaišku. Apie 1960 m. jai paskirtos patalpos Kauno gatvėje virš tuometinės mėsinės. 1977 m. ji perkelta į Valančiaus g. prie Jurbarko bažnyčios, jai atiduotas visas buvusios klebonijos pastatas.

1947 m. bibliotekai suteiktas Jurbarko apskrities viešosios bibliotekos statusas. Tuo metu apskrityje buvo 6 bibliotekos ir jų skaičius nuolat augo. 1977 m. Jurbarko rajono bibliotekų tinklas buvo centralizuotas. Gyventojus aptarnavo Jurbarko centrinė biblioteka ir 47 jos filialai. Bėgant metams, bibliotekos patyrė įvairiausių reformų ir pokyčių: mažėjo filialų, keitėsi centrinės bibliotekos struktūra. Po 1990 m. kai kurie kaimo filialai sujungti su vietos mokyklų bibliotekomis. 

1995 m., priėmus naują Bibliotekų įstatymą, centrinė biblioteka pavadinta rajono savivaldybės viešąja biblioteka su 26 kaimo ir 1 miesto (Smalininkų) filialu. Reformuojant ir uždarant mokyklas, sumažėjo ir kaimo bibliotekų. 

## Vadovai

Jurbarko bibliotekai iki 1990 m. vadovavo Aldona Urbanavičienė, nuo 1990 m. direktore paskirta Nijolė Masiulienė, kuriai teko naujos bibliotekos statybos ir įkurtuvių rūpesčiai. Nuo 2018 m. kovo 1 d. bibliotekai pradėjo vadovauti Rasida Kalinauskienė.

## Fondai

Bibliotekų fonduose 2019 m. sausio 1 d. buvo 219 072 fiz. vnt. dokumentų. Iš jų fondą sudarė (fiz. vnt.): knygos ir serialiniai leidiniai – 218079 , garsiniai–regimieji – 756 , natos – 111 ir kt. Didžiausią fondo dalį sudarė dokumentai lietuvių kalba, t. y. 210 166 fiz. vnt. (96 %).

## Padaliniai

2022 m. kovą bibliotekai priklausė 23 kaimo filialai ir 1 miesto filialas.

|-
| || Armeniškių filialas || Armenos g. 38, Armeniškiai || Seredžiaus seniūnija || 
|-
| || Baltraitiškės filialas || Parko g. 13, Baltraitiškė || Šimkaičių seniūnija || 
|-
| || Eržvilko filialas || Tauragės g. 1a, Eržvilkas || Eržvilko seniūnija ||  Įkurta 1942 m., 2017 m. veikė Ryto a. 1 pastate.
|-
|  || Girdžių filialas || Ateities g. 15, Girdžiai || Girdžių seniūnija ||  2017 m. veikė Mokyklos g. 1 pastate, dabar veikia Girdžių pagrindinės mokyklos pastate.
|-
|  || Juodaičių filialas || Liepų g. 1, Juodaičiai || Juodaičių seniūnija ||  Įkurta 1947 m., veikia kultūros namų pastate.
|-
|  || Jurbarkų filialas || Mokytojų g. 3, Jurbarkai || Jurbarkų seniūnija ||  Veikia seniūnijos pastate.
|-
| || Kartupių filialas || Žiedo g. 5, Kartupiai || Eržvilko seniūnija || 
|-
| || Klausučių filialas || A. Daugėlos g. 2, Klausučiai || Seredžiaus seniūnija ||  Įkurta 1954 m., veikia kultūros centro pastate.
|-
| || Lybiškių filialas || Stoties g. 12, Lybiškiai || Eržvilko seniūnija ||  Įkurta 1955 m.
|-
|  || Pašaltuonio filialas || Alytaus g. 4, Pašaltuonys || Eržvilko seniūnija || 
|-
| || Paulių filialas || Žvejų g. 4, Pauliai || Šimkaičių seniūnija || 
|-
|  || Pilies I filialas || Vytėnų g. 41, Pilis I || Skirsnemunės seniūnija ||  Veikia Vytėnų pagrindinės mokyklos pastate.
|-
|  || Raudonės filialas || Kaštonų g. 2, Raudonė || Raudonės seniūnija ||  Veikia bendruomenės centro pastate.
|-
| || Rotulių filialas || Pėsčiųjų takas 8, Rotuliai || Jurbarkų seniūnija || 
|-
|  || Seredžiaus filialas || J. Marcinkevičiaus g. 1, Seredžius || Seredžiaus seniūnija ||  Įkurta 1940 m., veikia Seredžiaus mokyklos pastate.
|-
|  || Skirsnemunės filialas || Nemuno g. 33, Skirsnemunė || Skirsnemunės seniūnija ||  Veikia seniūnijos pastate.
|-
|  || Smalininkų miesto filialas || Stoties g. 7, Smalininkai || Smalininkų seniūnija ||  Įkurta 1947 m., 2017 m. veikė pastate Nemuno g. 39, dabar veikia Smalininkų pradinės mokyklos pastate.
|-
| || Stakių filialas || Mokyklos g. 10, Stakiai || Raudonės seniūnija || 
|-
| || Šimkaičių filialas || Liepų g. 4, Šimkaičiai || Šimkaičių seniūnija || 
|-
| || Tamošių filialas || Mokyklos g. 2, Tamošiai || Veliuonos seniūnija || 
|-
| || Vadžgirio filialas || J. Dargužo g. 28, Vadžgirys || Šimkaičių seniūnija || 
|-
| || Veliuonos filialas || S. Dariaus ir S. Girėno g. 3, Veliuona || Veliuonos seniūnija ||  Įkurta 1940 m.
|-
|  || Viešvilės filialas || Mokyklos g. 1, Viešvilė || Viešvilės seniūnija ||  Veikia kultūros centro pastate.
|-
| || Žindaičių filialas || Vilties g. 26, Žindaičiai || Jurbarkų seniūnija || 
|}

## Šaltiniai

## Nuorodos
*